**ПОЗОРИШТЕ НА ТЕРАЗИЈАМА, БЕОГРАД**

 **ГОДИШЊИ ПРОГРАМ РАДА ЗА**

 **2018. ГОДИНУ**

**Предлог репертоара за 2018. Годину**

У 2017 години Позориште на Теразијама је извело две премијере „Мистер Долар“ , домаћи мјузикл који је постигао велики успех и код публике и код стручне јавности и једну од најуспешнијих представа Позоришта на Теразијамa, као и један од три највећа мјузикла на свету свих времена, „Фантом из опере“.

На фестивалу „Нушићеви дани“ 2017. године у Смедереву, мјузикл „Мистер Долар“ освојио је Награду стручног жирија и Награду публике за најбољу представу, награду за глумца вечери, док смо са представом „Мистер Долар“ отворили фестивал „Пургаторије“ у Тивту крајем сезоне.

Поводом Дана Позоришта, уручене су Годишње награде и захвалнице за допинос раду Позоришта.

У овој години Позориште на Теразијама наставља сезону 2017/18 године, коју смо назвали „Сезона великих бројева“ , са следећим јубилејима: 100. извођење „Продуценти“, 100 извођење „Грка Зорба“, 100 извођење представе „Зона Замфирова“, 150. извођење представе „Неки то воле вруће“ као и 300. извођење представе „Цигани лете у небо“.

За календарску, 2018 годину, предлажемо измену раније усвојеног плана рада

**Образложење:**

На седници одржаној 20. 07. 2017. године Управни одбор је усвојио предлог репертоара за 2018. годину где је било планирано премијерно извођење представе „Коса“. Како се нису стекли услови за реализацију ове представе, редитељ за кога смо сматрали да ће лако извршити одређене захвате и успешно поставити ову представу, није могао да усклади своје обавезе и планове тако да није прихватио режију „Косе“ у Позоришту на Теразијама у текућој години. Сматрамо да је боље решење сачекати повољнију прилику за реализацју овог наслова. Стога предлежемо да Позориште на Теразијама у 2018. години изведе представу „**Inside Out**“ или слободном преводу „Тотални преокрет“.

1. “**Inside Out”,** Book by Doug Haverty**,** music Adryan Russ

Мјузикл "Inside Оuт“" роматична je комедија кoja je по формату мањег обима у односу на актуелне наслове нашег репертоарa, нарочито премијерно изведене мјузикле „Мистер Долар“ и „Фантом из Опере“. Такође сматрамо да овај наслов, а, иначе је реч о мјузиклу новијег датума, уноси одређено дозу новог у наш репертоар, будући да долази из офф – Бродвеј продукције.

Јунаци ове приче јесу група од шест жена на терапији предвођена предузимљивом Рејс. Остале јунакиње ове, како пише Њујорк тајмс духовите и „мудре комедије“ о начину живота који данас живимо су још Дена, која је у одређеној мери катализатор промена у њиховим животима, Сиг, следбенице идеологије „деце цвећа“ осамдесетих, Лиз, моћна пословна жена са проблемом балансирања између посла и приватног живота, затим Кло, самохрана мајка тинејџера склона истом полу и Моли, мајка два детета са проблемом васпитања деце и сопствене тежине свога тела.

Главни адут овe представe у време када је извођена на офф Бродвеју, и то у два наврата, били су шесточлана глумачка екипа и музика чији је аутор Адриан Рас. Сматрамо да ће прва предност - подела , бити супериорна чак и у односу на Бродвеј. У Позоришту на Теразијама раде изврсне глумице, чије вокалне способности нису спорне ни у једном сегементу, чиме се стиче довољан број аргумената и показатеља према којима се са великом сигурношћу може тврдити да ћемо добити нови хит наслов.

Овај модерни мјузикла који кореспондира са нашим репертоарским опредељењем, извођењем музикла и музичких представа, препоручује и зато што захтева мањи број учесника од уобичајеног броја који наступа у нашим представама и што на директан начин осветљава и ставља у први план саму глумачку игру и плус певачке способности наших чланова.

1. **Домаћи мјузикл**

Стратегија репертоара Позоришта на Теразијама иде у правцу равноправног извођења и заступљености лиценцних, бродвејских наслова и домаћих мјузикала.

Истовремно, у 2019. години Позориште на Теразијама обележава седамдесет година рада и сматрамо да је овај значајан јубилеј потребно обележити не само свечано већ и радно и уверени смо да је најбољи начин, премијерно извођење домаћег мјузикла на Дан Позоришта.

Током низа година „производње“ домаћих мјузикала испоставило се да је то врло захтеван посао, тежи и компликованији од рада на лиценцним насловима и по правилу скупљи. Најпре када је реч о самом наслову и питањима:

- да ли ће се писати нови драмски предложак или адаптирати неко дело, драма, роман или новела домаћег аутора,

- да ли ће се радити пројекат заснован на постојећој музици или бити ангажован композитор за писање нове музике.

Све о чему говоримо, већ смо радили и решавали на овај или онај начин. Наведимо представе „Маратонци трче почасни круг“, „Глорија“, „На слово на слово“, Зона Замфирова“, „Женидба и удадба“, Мистер Долар“.

Решавање ове тешке и сложене уметничке једначине у којој Позориште на Теразијама, на срећу, увек победи, захтева не само време већ и много других улазних параметара и комбинација и пре свега дуготрајне припреме.

Управо због тога, потребно је већ у овој фази планирати одређена средства потребна за почетак рада на драмском предлошку, као и почетак рада на компоновању музике који ће потом бити разрађени и финализовани у следећој сезони. Као што је познато,

за реализацију домаћег мјузикла потребно је скоро две године.

**II Редовно извођење представа са текућег репертоара**

Током 2018. године, планирано је редовно извођење представа са текућег репертоара и то:

„Неки то воле вруће“, мјузикл, обнова режије Соје Јовановић

„Цигани лете у „небо, мјузикл у режији Владимира Лазића

„Чикаго“, мјузикл у режији Кокана Младеновића

„Продуценти“, мјузикл у режији Југа Радивојевића

„Грк Зорба“, мјузикл у режији Михаила Вукобратовића

„Главо луда“ мјузикл у режији Николе Булатовића

„Зона Замфирова“, мјузикл у режији Кокана Младеновића

„Женидба у удадба“, мјузикл у режији Владимира Лазића

„Виктор Викторија“, мјузикл у режији Михаила Вукобратовића

„Мамма миа“, мјузикл у режији Југа Радивојевића

 „Мистер долар“, мјузикл у режији Владимира Лазића

„Фантом из Опере, у режији Југа Радивојевића.

Очекујемо и реализацију и извођење новог наслова који је управо предложен.

**III Гостовања Позоришта на Теразијама**

Позориште на Теразијама планира одређени број гостовања у земљи и иностранству, за шта већ постоје контакти са организаторима. У овом тренутку воде се преговори за гостовање представе „Зона Замфирова“ у Скопљу, крајем марта, односно, почетком априла, као и гостовање у Тивту које се већ традицинално одвија током лета.

Позориште на Теразијама ће учествовати на свим фестивалима на које буде позивано и где за то постоје технички услови.

Тренутно се разматра учешће на новосадском Фестивалу НОМУС, где смо позвани да крајем априла учествујемо са представом „Фантом из опере“, уколико буде техничких могућности.

Током 2018. године наставићемо сарадњу са великим регионалним фестивалима. У преговорима смо са Фестивалом у Опатији.

Потврђена су и гостовања у земљи (Нови Сад, итд...).

 **Позориште на Теразијама**

 Директор

 \_\_\_\_\_\_\_\_\_\_\_\_\_\_\_\_\_\_\_\_